Incidentul a avut loc după ce bărbatul, aflat la bordul autoturismului proprietate personală, a staționat într-un loc nepermis.

În momentul în care poliţiştii i-au cerut să se legitimeze, bărbatul a devenit agresiv. „Într-o primă fază, contravenientul a refuzat să semneze procesul verbal, pentru ca apoi să revină să semneze procesul verbal, lucru care nu se mai putea face. Nu se putea face o modificare”, a explicat, la Digi24, Constantin Ifrim, purtătorul de cuvânt al Poliției Locale.

Pentru a evita o confruntare cu șoferul nervos, agenții s-au urcat în mașina de poliție și au plecat.

„Incidentul de ieri este un caz nefericit, dar polițiștii au acționat în mod legal”, a adăugat Constantin Ifrim.

Totuși, aceștia fac obiectul unei anchete interne, iar pe numele șoferului s-a deschis un dosar penal pentru ultraj.